text: Unge flygtninge får en rigtig dansk oplevelse
  22 januar 2011 kl. 13.54
  Elever på Vandel Efterskole har inviteret jævnaldrende flygtninge til at opleve en dag på deres efterskole - af en hel speciel grund.
  Og grunden - den kommer her:
  I december måned havde nogle elever indsamlet vinter- og sportstøj til de unge flygtninge på asylcentret i Sandvad ved Jelling.
  Da de afleverede det, blev de mødt med - efter deres egne ord - en "enorm varme og gæstfrihed", og da eleverne kørte derfra, var de fast besluttet på, at de ville arrangere en dag på efterskolen for de unge flygtninge, fortæller Claus Ottesen, der er lærer på skolen.
  Og som sagt, så gjort.
  Og det blev altså idag, at flygtningene kommer til at opleve en dag på en dansk efterskole med fællessang, rugbrødsmadder osv.
  